**Tlačová správa**

**23. február 2021**

**Prototyp Renault 5, žmurkne na vás plne rozsvietenými svetlami (2. diel)**

**Po prvom diely, kde sme sa venovali reinterpretácii kultového pohľadu R5, prinášame nový pohľad za oponu dizajnu vozidla Renault. Pred reflektormi je François Leboine, riaditeľ dizajnu koncepčných vozidiel. Vysvetľuje nám, ako splniť retro-futuristickú úlohu, ktorá sa realizuje na prípade prototypu Renault 5 a urobiť z neho most medzi minulosťou a súčasnosťou. S plne rozsvietenými svetlami!**

Oživiť krásne spomienky, *„rozhýbať svaly lícnych kostí“,* práve toto chcel François Leboine dosiahnuť pri prototype R5. Frnacois je zodpovedný za oddelenie dizajnu koncepčných vozidiel v Skupine Renault. Vracia sa k tvorbe reflektorov prototypu, ktoré, ako sa nám zveril, sami stelesňujú prácu na vozidle. Preto použil veľmi sofistikovanú metódu, ktorú nám sľúbil poodhaliť.

*„Pokiaľ by som si mal zapamätať jeden výnimočný prvok, ktorý symbolizuje celú prácu na prototype Renault 5, tak sú to určite svetlá.“*

**Pôvodná R5 vo všetkých svojich podobách ako východiskový bod**

K tomu, aby ste mohli zahájiť akýkoľvek tvorivý proces, potrebujete materiál. Prvá etapa, povedzme analytická, spočíva v zhromažďovaní archívnych materiálov s cieľom analyzovať, pochopiť a rozložiť si to pôvodné vozidlo. Je potrebné uchopiť z neho to najpodstatnejšie. Výkresy, náčrty, skice pôvodného dizajnéra Michela Boulého, dobové magazíny, časopisy a brožúry umožnili preštudovať mýtickú R5 zo všetkých strán. Vozidlo požičané od Renault Classic tiež pomohlo lepšie pochopiť prvky, ako sú tieto slávne reflektory.

*„Skutočne sme zhodnotili históriu spoločnosti Renault a najmä R5, ktorá mala množstvo sympatií u ľudí a ten dokonalo rozpoznateľný šibalský pohľad.“*

Následne dizajnéri načrtli na papier prvú skicu ako karikaturisti, ktorí sa snažia vystihnúť osobnosť človeka na základe jeho pohľadu*. „Skice umožnili zachytiť zásadné prvky, ktoré bolo potrebné zachovať pre reprodukciu neskrotného pohľadu pôvodnej R5,“* vysvetľuje François Leboine. Následne sa dizajnéri vrhli na grafické formáty, aby definovali proporcie, obrysy svetiel a medzeru medzi nimi, aby znovu zachytili výraz a smejúci sa pohľad R5 zo 7O. rokov.

**Návrat do budúcnosti a metóda posunu**

Po analýze grafických vlastností a práci na proporciách predviedli dizajnéri to, čomu sa hovorí posun. Je to je metóda, ktorá spočíva v tom, že sa vezme predmet a preklopí sa do iného sveta. *„Použijú sa všetky grafické práce, ktoré vyšli z predošlého výskumu, zmiešajú sa s mood board a s kódmi dnešných predmetov s cieľom premietnuť kresbu detailov do futuristického sveta.“* Pri prototype Renault 5 sa dizajnéri inšpirovali najmä svetom letectva, architektúry, dizajnu výrobkov a dokonca elektroniky. Vďaka tejto metóde posunu vizuálnych kódov sa svetlá prototypu stali skutočnými technológickými a futuristickými prvkami. Pokiaľ ide o hmlovky, ktoré sa v tej dobe často pridávali, tak urobili skok do budúcnosti. Premenili sa na denné stretávacie svetlá celkom začlenené do predného nárazníku.

*„Bolo skutočne dôležité, aby prototyp Renault 5 nebol iba obyčajnou servilnou kópiou minulosti, ale aby bol skutočným vozidlom, ktoré obsahuje prvky budúcnosti.“*

**Posledná etapa: konfrontácia**

A nakoniec prichádza konfrontácia, posledná etapa pre dizajnérov, ktorá im umožňuje dozvedieť sa, či sa im ich práca podarila. *„Všetko, čo sme urobili, sme konfrontovali s ľuďmi, ktorí boli okolo nás, aby sme sa dozvedeli, či sa nám to stopercentne podarilo, či sme oživili R5 alebo sme to len pokazili,“* vysvetľuje François Leboine.

*„Reakcia našich ľudí nám už hovorila, že vozidlo bude mať určitý úspech, ale nakoniec to prekonalo naše očakávania.“*

Prototyp Renault 5 sa nakoniec dočkal veľmi srdečného a jednoznačného prijatia. Či už to boli svetlá alebo vozidlo ako celok, spracovanie línií a futuristické detaily boli hodnotené veľmi kladne. V podobe Prototypu Renault 5 má terajší symbolický model z dedičstva Spoločnosti Renault dôstojného dediča. Moderné vozidlo, ktoré je v súlade so svojou dobou a je plné šarmu.

DNA Skupiny Renault dodržaná, úspešný posun do budúcnosti: úloha splnená!

 **Média kontakt:**

**Ivana Obadalová**

PR manažérka Renault Slovensko

0905 210 315

ivana.obadalova@renault.sk